**RKP: 4307**

**OPĆINSKI SUD U SISKU**

**U Sisku, 21. srpnja 2025.**

**OBRAZLOŽENJE OPĆEG DIJELA IZVJEŠTAJA O IZVRŠENJU**

**FINANCIJSKOG PLANA 01.01.-30.06.2025.**

Ukupni prihodi Općinskog suda u Sisku za 2025. godinu planirani su u iznosu od 5.145.198,00 eura od čega prihodi za financiranje redovne djelatnosti iznose 5.137.605,00 eura, tekuće pomoći iznose 6.000,00 eura te vlastiti prihodi iznose 1.593,00 eura.

Izvršenje prihoda 01.01.-30.06.2025. iznosi 3.475.638,23 eura što je izvršenje od 67,55% u odnosu na tekući plan te 137,89% u odnosu na izvršenje 01.01.-30.06.2023.

Ukupni rashodi Općinskog suda u Sisku za 2025. godinu planirani su u iznosu od 5.145.198,00 eura dok su ostvareni u razdoblju 01.01.-30.06.2024. u iznosu od 3.471.559,45 eura što je izvršenje od 67,47% u odnosu na tekući plan te 137,70% u odnosu na izvršenje 01.01.-30.06.2024.

**Rashodi za zaposlene** izvršeni su u iznosu od 2.078.516,38 eura što je 57,87% tekućeg plana te 118,17% u odnosu na izvršenje 01.01.-30.06.2024.

* Rashodi za plaće za redovan rad (indeks 118,02) uvećani su u odnosu na prošlu godinu jer su uvećane plaće službenika i namještenika te sudaca
* Rashodi za prekovremeni rad (indeks 200,02) uvećani su u odnosu na prošlu godinu jer je bilo više aktivnih dežurstava službenika
* Ostali rashodi za zaposlene (indeks 117,07) uvećani su u odnosu na prošlu godinu zbog isplate uskrsnice za službenike i namještenike te regresa za suce
* Rashodi za doprinos za zdravstveno osiguranje (indeks 117,59) uvećani su u odnosu na prošlu godinu radi povećanja plaća službenika i namještenike te sudaca

**Materijalni rashodi** izvršeni su u iznosu od 1.384.530,61 eura što je 90,63% tekućeg plana te 182,67% u odnosu na izvršenje 01.01.-30.06.2024.

* Rashodi za službena putovanja (indeks 292,87) uvećani su zbog većeg odlaska službenika i sudaca na službena putovanja
* Rashodi za stručno usavršavanje zaposlenika (indeks 162,02) uvećani su u odnosu na prošlu godinu radi više odlazaka službenika i sudaca na seminare i savjetovanja
* Rashodi za materijal i dijelove za tekuće održavanje (indeks 62,39) umanjen je u odnosu na prošlu godinu jer je prošle godine bilo potrebe za materijalom za montiranje arhivskih polica prilikom useljenja u zgradu Stalne službe u Petrinji
* Rashodi za sitan inventar i auto gume (indeks 24,56) umanjeni su u odnosu na prošlu godinu radi jer se prošle godine nabavljao sitan inventar u obnovljenoj zgradi Stalne službe u Petrinji
* Rashodi za komunalne usluge (indeks 81,63) umanjeni su u odnosu na prošlu godinu radi preseljenja u novu zgradu suda u Petrinji
* Rashodi za zdravstvene i veterinarske usluge (indeks 108.426,15) uvećani su u odnosu na prethodnu godinu zbog velike količine pruženih zdravstvenih usluga okrivljenicima
* Rashodi za intelektualne i osobne usluge (indeks 223,56) uvećani su u odnosu na prošlu godinu radi povećanog priljeva rješenja za usluge odvjetnika, vještaka, tumača i porotnika
* Rashodi za računalne usluge (indeks 482,30) uvećani su u odnosu na prošlu godinu radi troška pretplate na certifikate za COP
* Rashodi za ostale usluge (indeks 163,63) umanjili su se u odnosu na prošlu godinu jer prošle godine su bila nova redovna održavanja zgrade Stalne službe u Petrinji

**Financijski rashodi** izvršeni su u iznosu od 3.143,27 eura što je 81,64% tekućeg plana te 173,74% u odnosu na izvršenje 01.01.-30.06.2024.

* Rashodi za kamate za primljene zajmove od trgovačkih društava (indeks 1.592,41) uvećani su u odnosu na prošlu godinu jer se nabavio još jedan automobil preko leasinga
* Rashodi za bankarske usluge i usluge platnog prometa (indeks 142,37) uvećani su u odnosu na prethodnu godinu radi povećanja naknada za usluge platnog prometa

Računovodstveni referent

Karla Deletić